Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni delegeeritud määruse (EL) 2019/33 artikli 17 lõigetele 2 ja 3

(2021/C 266/12)

Käesolev teade avaldatakse vastavalt komisjoni delegeeritud määruse (EL) 2019/33 (1) artikli 17 lõikele 5

TEADE KOONDDOKUMENDI STANDARDMUUDATUSE KOHTA

„Côtes du Marmandais“

PDO-FR-A0683-AM02

Teate esitamise kuupäev: 7. mai 2021

KINNITATUD MUUDATUSE KIRJELDUS JA PÕHJUSED

1. Viide ametlikele geograafilistele koodidele

Tootespetsifikaati on lisatud viide geograafilise piirkonna ja vahetus läheduses asuvate kommuunide loetelu ametlikule geograafilisele koodile.

Muudetud on koonddokumenti punkte°6 ja 9.

2. Põllumajanduse keskkonnakaitsega seotud säte

Lisatud on põllumajanduse keskkonnasätted:

Maatükke ümbritsev püsihaljastus on kohustuslik (põllupeenrad ja maatükkide vahelised alad, kuhu ei istutata ning mida ei harita). Seda kohustust ei kohaldata juhul, kui korrastatakse põllupeenraid eelkõige erosiooni või erandlike ilmastikutingimuste tõttu.

Põllupeenarde keemiline umbrohutõrje keelatud.

Täielik keemiline umbrohutõrje maatükkidel on keelatud.

Ettevõtja teeb otsuse ja kohandab taimekaitsevahendi annust hektari kohta vastavalt haiguse tõsidusele, fenoloogilisele staadiumile ja kaitstava viljelusala kogupindalale.

Nende muudatustega püütakse võtta paremini arvesse ühiskonna nõudmisi vähendada taimekaitsevahendite kasutamist ja arvestada rohkem keskkonnaga.

Selle muudatusega ei kaasne muudatusi koonddokumendis.

3. Saagikuse muutmine roosade veinide puhul

Roosade veinide saagikus ja lõplik saagikus.

Saagikus suurenes 55 hektoliitrilt hektari kohta 60 hektoliitrini hektari kohta ja kogusaagikus suurenes 66 hektoliitrilt hektari kohta 70 hektoliitrini hektari kohta. Suurendamist taotleti turunõudluse rahuldamiseks, sest roosade veinide tarbimine on Prantsusmaal ja rahvusvahelistel turgudel suurenemas.

Muudetud on koonddokumenti punkti°5.

4. Veinivalmistustavad

Viinamarjasortide segamist käsitlev lause on selguse huvides läbi vaadatud. Lisatud on järgmine säte: „Punased veinid on valmistatud viinamarjade segust või vähemalt kahe viinamarjasordi segust, millest vähemalt üks on põhiviinamarjasort.“

Aktiivsöe kasutamise keeld roosade veinide tootmisel on välja jäetud, et anda viinamarjakasvatajatele võimalus parandada kuveesid, mis võivad olla nakatunud mükoosiga.

Muudetud on koonddokumenti punkti°5.

5. Seos piirkonnaga

Punktis „Seoses piirkonnaga“ jäetakse välja lause „Punased veinid ja roosad veinid on kuivad veinid, mis peavad olema valmistatud vähemalt kahe viinamarjasordi segust.“, kuna roosasid veine võib valmistada vaid ühest viinamarjasordist.

Lisaks on ajakohastatud kommuunide arvu.

See muudatus ei mõjuta koonddokumendis esitatud teavet.

6. Viide kontrolliasutusele

Kontrolliasutuse viite sõnastus on läbi vaadatud, et ühtlustada see teiste nimetuste tootespetsifikaatide sõnastusega. Tegemist on üksnes redaktsioonilise muudatusega. Selle muudatusega ei kaasne muudatusi koonddokumendis.

KOONDDOKUMENT

1. Nimetus(ed)

Côtes du Marmandais

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

4. Veini(de) kirjeldus

Vaiksed punased ja roosad veinid

LÜHIKIRJELDUS

Vaiksed kuivad punased veinid (saadud vähemalt kahe sordi segamisel) ja roosad veinid. Viinamarjasortide segu ainulaadsus tuleneb eelkõige sellest, et selles on kasutatud viinamarjasorti „Abouriou N“ ehk „Côtes du Marmandais“ valmistamiseks sobivat sorti. Punased veinid on purpurse värvusega, punaste marjade aroomiga, mis muutub suus vürtsikaks, peeneks ja õrnaks, nad on laia maitsebuketiga, tasakaalustatud, ümarad ja täidlased ning elegantsuse ja eristatava tanniinsuse tõttu meeldivalt harmoonilised. Roosad veinid on säravad, peened ja kerged, valdavalt vaarika- ja kommiaroomiga.

Maksimaalne õunhappesisaldus (punane vein): 0,4 g/l; fermenteeritava suhkru sisaldus < või = 4 g/l; minimaalne naturaalne alkoholisisaldus 10 mahuprotsenti;

Pärast rikastamist on veinide alkoholisisaldus kuni 13 mahuprotsenti.

ÜLDISED ANALÜÜTILISED OMADUSED

Üldised analüütilised omadused Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides) Minimaalne üldhappesus: Maksimaalne lenduvate hapete sisaldus (milliekvivalentides liitri kohta): Maksimaalne vääveldioksiidi üldsisaldus (milligrammides liitri kohta)

Vaiksed valged veinid

LÜHIKIRJELDUS

Vaiksed valged kuivad veinid

Sordi „Sauvignon B“ domineeriva osakaaluga valged kuivad veinid on tavaliselt ümarad, elavad, kerged ja püsivad. Peamiselt eksootilisi puuvilju ja valgeid lilli meenutav lõhn harmoneerub sirgjoonelise ja tasakaalustatud maitsega.

Fermenteeritavate suhkrute sisaldus<= 4 g/l;. Pärast rikastamist ei tohi veinide alkoholisisaldus ületada 13 mahuprotsenti.

Minimaalne naturaalne alkoholisisaldus 10 mahuprotsenti.

ÜLDISED ANALÜÜTILISED OMADUSED

Üldised analüütilised omadused Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides) Minimaalne üldhappesus: Maksimaalne lenduvate hapete sisaldus (milliekvivalentides liitri kohta): Maksimaalne vääveldioksiidi üldsisaldus (milligrammides liitri kohta)

5. Veinivalmistustavad

5.1. Veinivalmistuse eritavad

Viljelustavad

Puude minimaalne istutustihedus on 4 000 puud hektari kohta. Ridadevaheline laius ei tohi olla suurem kui 2,5 meetrit. Iga tüve kasvuala maksimaalne pindala on 2,50 ruutmeetrit. Pindala arvutamiseks korrutatakse ridadevaheline kaugus tüvedevahelise kaugusega.

Viinapuude lõikamisel kasutatakse järgmisi tehnikaid: Guyot’ vorm, noorenduslõikus (Royat’ nöörpuu vorm) või lühivorm (taille à cots).

Igale tüvele jääb pärast võrsete eemaldamist kuni 15 punga.

Kastmine võib olla lubatud.

Veinivalmistuse eritavad

Veinivalmistuses kasutatavat aktiivsütt on lubatud kasutada viinamarjavirdes kuni 20 mahuprotsendi ulatuses asjaomase veinivalmistaja poolt kõnealuse korjega saadud roosa veini kogusest. Pärast rikastamist ei tohi veini alkoholisisaldus olla üle 13 mahuprotsendi. Lisaks eespool nimetatud sätetele tuleb veinivalmistustavade puhul võtta arvesse kohustusi, mis on kehtestatud liidu tasemel ning sätestatud maaseadustikus (code rural).

5.2. Maksimaalne saagikus

Punased veinid

66 hektoliitrit hektari kohta

Valged veinid

72 hektoliitrit hektari kohta

Roosad veinid

70 hektoliitrit hektari kohta

6. Määratletud geograafiline piirkond

Viinamarjade korjamine ja pressimine ning veini valmistamine toimub 26. veebruari 2020. aasta ametliku geograafilise koodi alusel Lot-et-Garonne’i departemangu järgmiste kommuunide territooriumil): Beaupuy, Bouglon, Cambes, Caubon-Saint-Sauveur, Castelnau-sur-Gupie, Cocumont, Escassefort, Guérin, Lachapelle, Lagupie, Lévignac-de-Guyenne, Marcellus, Marmande, Mauvezin-sur-Gupie, Meilhan-sur-Garonne, Monteton, Montpouillan, Peyrière, Romestaing, Saint-Avit, Saint-Géraud, Saint-Martin-Petit, Saint-Sauveur-de-Meilhan, Sainte-Bazeille, Samazan, Seyches ja Virazeil.

7. Peamine veiniviinamarjasort / peamised veiniviinamarjasordid

Abouriou B

Cabernet franc N

Cabernet-Sauvignon N

Cot N - Malbec

Fer N - Fer Servadou, Braucol, Mansois, Pinenc

Gamay N

Merlot N

Sauvignon B - Sauvignon blanc

Sauvignon gris G - Fié gris

Syrah N - Shiraz

8. Seos(t)e kirjeldus

Garonne’i jõgi on uuristanud oma sängi nii, et mõlemale kaldale jäävad hea kuivendusega ja päikesepaistelised nõlvad, mis ulatuvad Entre-Deux-Mersist põhjas kuni Landi metsadeni lõunas. Vasaku kalda jämeda liivaga nõlvad ja savisem paremkallas on sobivad Edela-Prantsusmaa viinamarjasortidele, millele lisandub varane kohalik viinamarjasort „Abouriou N“. Sügiseses kuumas ja kuivas kliimas valmivad viinamarjad jõudsalt. Valged veinid on elavad, püsivad ning veinisettel valmimise korral ümarad. Roosad veinid on peened, kerged ja valdavalt vaarika- ja kommiaroomiga. Punased veinid on ümarad, täidlased ja neile omane punaste marjade aroom kujuneb tänu sortidele „Cot N“ ja „Syrah N“ vürtsikaks buketiks.

9. Muud olulised tingimused (pakendamine, märgistamine, muud nõuded)

Õigusraamistik

Riiklikud õigusaktid

Lisatingimuse liik

määratletud geograafilises piirkonnas tootmisega seonduv erand

Tingimuse kirjeldus

Vahetus läheduses asuv piirkond, mis on määratletud viinamarjade kasvatamise ja veini valmistamise erandi alusel, koosneb järgmistest Gironde’i departemangu kommuunidest vastavalt ametlikule geograafilisele koodile 26. veebruari 2020. aasta seisuga): Grignols ja Saint-Michel-de-Lapujade.

Õigusraamistik

Riiklikud õigusaktid

Lisatingimuse liik

Märgistamisega seotud lisasätted

Tingimuse kirjeldus

Kaitstud päritolunimetusega veinide „Côtes du Marmandais“ märgistusel võib osutada suuremale geograafilisele piirkonnale „Sud-Ouest“. See laiem geograafiline nimetus võib esineda ka reklaamprospektidel ja mis tahes anumatel. Laiema geograafilise piirkonna nimetuse tähed ei või olla kõrgemad või laiemad märgisel esitatud kontrollitud päritolunimetuse tähtedest.

Link tootespetsifikaadile

https://info.agriculture.gouv.fr/gedei/site/bo-agri/document_administratif-666a8621-10ce-4487-88a4-76522ce0805e

(1) EÜT L 9, 11.1.2019, lk 2.